|  |  |
| --- | --- |
| Teitl y Swydd: | Caplan Aml-ffydd Gwirfoddol yr Heddlu |
| Lleoliad: | Pencadlys yr Heddlu |
| Atebol i: | Arweinydd AD dros Iechyd a Llesiant |
| Nod y Swydd: | Darparu gofal bugeiliol ac ysbrydol i aelodau'r Heddlu a lle mae'n briodol, eu teuluoedd a ffrindiau.  Cynorthwyo i ddatblygu rhwydweithiau aml-ffydd o fewn yr Heddlu. |
| Gweithgareddau/Gorchwylion: | * Darparu cymorth cyfrinachol, bugeiliol ac ysbrydol i aelodau'r Heddlu, eu teuluoedd a lle bo'n briodol, aelodau'r cyhoedd, pan ofynnir hyn. * Ategu gwaith gwasanaethau gofal staff eraill, gan gynnwys Iechyd Galwedigaethol, Gwasanaethau Llesiant a Chwnsela, Adnoddau Dynol, Uwch Dimau Rheoli, rheolwyr llinell a Rhwydweithiau a Chymdeithasau Staff. * Sefydlu cysylltiadau proffesiynol a chynnal rôl cyfrinachwr diduedd i'r rhai hynny sy'n ceisio cymorth Caplaniaeth. * Rhoi cymorth, lle mae ei angen, i aelodau'r Heddlu wrth weithredu eu dyletswydd/gwaith wrth ymdrin â sefyllfaoedd anodd a sensitif. * Cynnal cyfrinachedd. * Rhoi cymorth mewn digwyddiad difrifol i aelodau o'r Heddlu. * Cadw ar y blaen o ran datblygiadau newydd a mynd ar gyrsiau hyfforddi mewnol ac allanol. * Gan ymgynghori â staff lleol, mynd i ddigwyddiadau a chynnal gwasanaethau crefyddol neu wasanaethau coffa pan mae angen. * Rhoi arweiniad i'r Uned Amrywiaeth ar faterion diwylliannol a chrefyddol, a all effeithio aelodau o'r Heddlu. * Mewn ymgynghoriad â'r Adran Hyfforddiant, cynorthwyo gyda mewnbynnau hyfforddiant priodol. |
| Sgiliau Penodol i Rôl: | * Profiad o weithio mewn rôl Caplaniaeth aml-ffydd hynod amrywiol. * Profiad o weithio'n effeithiol fel rhan o dîm. Gallu gweithio ac integreiddio gyda chydweithwyr mewn addoldy a thimau o fewn gweithle. * Gallu cyfeirio pobl at yr adran/unigolyn cywir am gymorth lle mae'n briodol. * Profiad o weithio o'u pen a'u pastwn eu hunain, ymchwilio problemau, datblygu datrysiadau a gweithredu'n briodol ac amserol er mwyn eu datrys. * Gallu parhau'n dawel ac amyneddgar mewn sefyllfaoedd dirdynnol. * Profiad o gadw cyfrinachedd llym, gan ddefnyddio pwyll a doethineb lle mae'n berthnasol. * Profiad o gyfathrebu ar draws ystod eang o bobl, yn unigolion ac mewn grwpiau, gan gynnwys sgiliau siarad a gwrando. * Profiad o weithio gyda dim llawer o oruchwyliaeth, trefnu a blaenoriaethu'ch llwyth gwaith eu hunain. * Profiad o weithio mewn partneriaeth gydag adrannau ac asiantaethau eraill. * Dealltwriaeth o sut i ddefnyddio  Microsoft Teams, Cisco Webex neu unrhyw blatfform cyfarfod ar-lein cyffelyb. |
| Arall | * Diweddariad System DutySheet gydag oriau a gweithgareddau gwirfoddol. * Hyrwyddo a chydymffurfio â pholisïau cyfleoedd cyfartal ac iechyd a diogelwch Heddlu Gogledd Cymru wrth gyflawni gwasanaeth ac wrth drin pobl eraill. * Sicrhau cyfrinachedd gwybodaeth, boed ar gyfrifiadur neu fel arall yn unol â deddfwriaeth, yn enwedig Deddf Diogelu Data 1998, polisïau’r Heddlu a gofynion eraill. |
| Sut y gwnewch elwa: | * Profiad o gydlynu gydag amrywiaeth o unigolion a chymunedau. * Cyfle i ddatblygu sgiliau. * Mwy o ymwybyddiaeth a mewnwelediad i waith yr Heddlu. * Bod yn ddinesydd gweithgar yn eich cymuned. |
| Sut y gwnaiff y sefydliad elwa: | * Drwy ddatblygu cysylltiadau cymunedol agosach bydd y gwirfoddolwyr yn dod yn eiriolwyr a chynorthwyo i wella hyder y cyhoedd. * Drwy gyflwyno syniadau newydd, gwybodaeth a sgiliau newydd i'r Heddlu mae gwirfoddolwyr yn cynorthwyo i gynnig gwasanaeth plismona well i'r gymuned. |
| Ymrwymiad dymunol: | Lleiafswm o 2 awr yr wythnos. |
| Hyd: | Parhaus |